 Olóyè Olúṣẹgun Ọbásanjọ : Matthew Àrẹmú Òkìkíọlá Olúṣẹgun Ọbásanjọ GCFR tí wọn bí ní ọjọ karùn-ún, oṣù Ẹrẹnà, ọdún 1937 jẹ gbajúmọ àgbà olóṣèlú, ajagun-fẹyìntì àti Ààrẹ àná orílẹ-èdè Nàìjíríà. Orúkọ bàbá rẹ ni Amos Àdìgún Ọbalúayésanjọ Obasanjo Bánkọlé, ìyá rẹ sì ń jẹ Àṣàbí. Ọbásanjọ jẹ ọmọ bíbí Òwu ní ìlú Abẹòkúta ní ìpínlẹ Ògùn lórílẹ-èdè Nàìjíríà. Ìyá rẹ kú ní ọdún 1958, bàbá rẹ síì kú bákan náà ní ọdún 1959.Wọn bí Olúṣẹgun Ọbásanjọ ní ọjọ karùn-ún, oṣù Ẹrẹnà, ọdún 1937 fún Amos Ọbalúayésanjọ Bánkọlé àti Àṣàbí nílùú Ìbògùn Ọláogun. Ó jẹ àkọbí àwọn òbí rẹ, wọn bí ọmọ mẹjọ tẹlẹ, ṣùgbọn arábìnrin kan lóní tí ó kù. Ó di ọmọ òrukàn nígbà tí ó pé ọmọ ọdún méjìlélógún. Ilé-ìwé Saint David Ebenezer School ní Ibogun ni Olóyè Ọbásanjọ ti ka ìwé alákọọbẹrẹ primary school education, ní ọdún 1948. Olóyè Ọbásanjọ jẹ Ọgágun tó ti fẹyìntì kúrò nínú iṣẹ Ológun ilẹ Nàìjíríà àti olóṣèlú ọmọ ilẹ Nàìjíríà. Òun ni Ààrẹ ilẹ Nàìjíríà láti ọdún 1999 títí dé ọdún 2007. Èyí ni ìgbà ìkẹta tí Ọbásanjọ yíò jẹ Ààrẹ orílẹ-èdè Nàìjíríà. Ó ti kọkọ jẹ Ààrẹ láyé ìgbà ìjọba ológun láàrín ọdún 1976 sí 1979. Lẹyìn tí ó fẹyìntì, ó bẹrẹ iṣẹ àdáṣe tirẹ, ìyẹn ní iṣẹ àgbẹ. Ilé-iṣẹ àgbẹ rẹ, Obasanjo Farms gbòòrò; tó fẹrẹ máà sí abala iṣẹ àgbẹ tí kò sí níbẹ. Láàrín ọdún 1976 sí 1999, Ọbásanjọ di ẹni mímọ ní gbogbo àgbáyé. Akínkanjú ni ninu eto oselu agbaye. O wa ninu awon Igbimo to n petu si aawo ni awon orile-ede to n jagun, paapaa ni ile adulawo. O je ogunna gbongbo ninu egbe kan to koriira iwa ibaje, iyen ni Transparency International. Ni odun 1999, Obasanjo tun di Aare alagbada fun orile-ede Naijiria, labe asia egbe PDP. A tun fi ibo yan an pada gege bi Aare lekeji ni 2003..4 Okan pataki ninu awon afojusun ijoba Obasanjo ni igbogun ti iwa jegudujera Anti-Corruption. Obasanjo gbiyanju dida ogo Naijiria pada laarin awon akegbe re ni agbaye Committee of nations. O tun iyi owo naira to ti di aburunmu bi omi gaari se, gbigbowo-lori-oja inflation si dinku jojo. Iye owo afipamo-soke-okun external reserves Naijiria ti ga gan-an ni, o to 40 billion bayii. Obasanjo tun fidi awon banki wa mule gbogbo, pipo ti won po yanturu tele ti dinku, won o ju meeedogbon lo mo bayii. Eyi mu ki awon eniyan ni igbekele ninu fifi owo pamo si banki, won si tun le ya owo fun idagbasoke okowo won gbogbo. Lara awon eto ti ijoba Obasanjo n se ni tita awon ogun ijoba fun awon aladani privatisation policy. Eto yii ku die kaato. Idi ni pe awon olowo lo le ra awon ogun bee, talika kankan ko le ra won.Ni Oṣu Kẹjọ ọdun 2021, Ẹgbẹ Afirika yan Olusegun Obasanjo gẹgẹbi Aṣoju giga fun Alaafia ni Iwo Afirika. 